Flere beboere på Nøbbøllevej og nærmeste omegn klagede fredag til poltiet over, at en beboer på vejen havde hejst et naziflag på stedet.

Politiet havde været ude for en lignende episode i juni sidste år på samme adresse. Dengang havde man ikke grebet ind.

Episoden dengang gav dog anledning til en henvendelse til justitsministeriet om, hvorvidt det er lovligt at hejse et naziflag op i sin flagstang.

- Vi fik at vide, at det ikke er ulovligt i sig selv, men hvis naboerne føler sig krænket, er det en overtrædelse af ordensbekendtgørelsen, forklarer vicepolitiinspektør Søren Vægter.

Da naboerne klagede, tog politiet til Nøbbøllevej og konfiskerede flaget.

Den 41-årige beboer forklarede, at han fejrede føreren Adolf Hitlers fødselsdag 20. april

